turjo4nis/wikipedia-bn-dump-20250701 huggingface dataset:
পাঁচু ফুল

ফুলটার নাম- Pansy অন্যান্য নামের মধ্যে Viola, Pansy, Pansy Violet এই নাম গুলি উল্লেখযোগ্য। বৈজ্ঞানিক নাম - Viola tricolor hortensis এটি Violaceae পরিবারের একটি উদ্ভিদ। অন্যান্য প্রজাতিরঃ Viola x wittrockiana ফুলগুলি বিভিন্ন রং এর পাওয়া যায়।

বিবরন
গাছটি কেবল ছয় থেকে দশ ইঞ্চি উচ্চ হয় এবং দশ থেকে বারো ইঞ্চি পর্যন্ত প্রসারিত হতে পারে। তারা সূর্যালোক পড়ে এমন অথবা semi-shadeতে ভাল বৃদ্ধি হয় এবং ঠান্ডা আবহাওয়া সহ্য করতে পারে। এর রঙ হয় বেগুনি, নীল, হলুদ ও সাদা।

চাষপদ্ধতি
Pansy একটি বগানের ফুল হিসেবে চাষ করা হয়। টবে, বাগানে সব জায়গায় এটা চাষ করা যায়। সারযুক্ত দো-আঁশ মাটি এবং ঠাণ্ডা ও আর্দ্র আবহাওয়া এই ফুল চাষের বিশেষ উপযোগী। নাম pansy ফরাসি শব্দ pensée থেকে এসেছে যার অর্থ remembrance। আধুনিক Pansy (V × wittrockiana) হাইব্রীড । V. tricolor (বুনো Pansy অথবা Heartsease), V. altaica এবং V. lutea।.

চিত্রশালা

তথ্যসূত্র 

ফুল
উদ্যান উদ্ভিদ
স্বর্ণচামেলী

ফুলটার বাংলা নামঃ স্বর্ণচামেলী
অন্যান্য নামের মধ্যে - Yellow Jasmine, Italian Jasmine উল্লেখযোগ্য। 
বৈজ্ঞানিক নাম- Jasminum humile এটি Oleaceae (Jasmine family) পরিবারের একটি উদ্ভিদ।

এটি একটি গুল্ম জাতীয় উদ্ভিদ। উচ্চতায় ১ মিটার বা তার কিছু বেশি হতে পারে। এপ্রিল থেকে জুন এইসময় ফুল ফোটে। ফুল পাঁচ পাপড়ি বিশিষ্ট হয়। এটির ভেজষ গুনাগুনও আছে।

তথ্যসূত্র

ঔষধি উদ্ভিদ
ফুল
ভারতীয় উপমহাদেশের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মিয়ানমারের উদ্ভিদ
কুঞ্জলতা

কুঞ্জলতা লতা জাতীয় উদ্ভিদের ফুল। 
অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber,  hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম Ipomoea quamoclit বা Quamoclit pinnata যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' () এবং মালায়ালাম ভাষায় একে বলে ākāśamulla। নেপালী ভাষায় এর নাম 'জয়ন্তী ফুল'।

বর্ণনা 
এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।

চিত্রশালা

তথ্যসূত্র

বহিঃসংযোগ 

ফুল
উদ্ভিদ
গাছ
ব্রাজিলের উদ্ভিদ
নেপালের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
চন্দ্রপ্রভা

হলদে চন্দ্রপ্রভা বা সোনাপাতি (বৈজ্ঞানিক নাম: Tecoma stans) () হচ্ছে বিগ্নোনিয়াসি পরিবারের একটি সপুষ্পক উদ্ভিদ।

বিবরণ
হলদে চন্দ্রপ্রভা চিরসবুজ বৃক্ষ। এটি দেখতে ঝোপালো আকৃতির হয়। সাধারণত চন্দ্রপ্রভা গাছ চার মিটার পর্যন্ত লম্বা হয়ে থাকে। তবে আলো-বাতাসের প্রাপ্যতা, মাটির গুণাগুণ ও স্থানভেদে এর কম বা বেশিও হতে পারে। এই বৃক্ষের মাথা কিছুটা ছড়ানো থাকে। পাতা সবুজ ও কিনার খাঁজকাটা থাকে।

ফুল, পাতা, বীজ
গাছের ডালের আগাতে থোকায় থোকায় হলুদ রঙের ফুল ফোটে। চন্দ্রপ্রভা ফুল দেখতে ফানেল (চুঙ্গি) বা ঘণ্টা আকৃতির। এটি ৩-৪ সেমি পর্যন্ত চওড়া হয়ে থাকে। এর পাতা যৌগিক, আট থেকে পনেরো সেমি পর্যন্ত লম্বা হয়ে থাকে। ফুল বড় বড় থোকায় ঘনসন্নিবিষ্ট হয়ে থাকে।

হলদে চন্দ্রপ্রভার বীজ ছোট আকৃতির। বীজ বা ডাল থেকে তৈরি কলমের মাধ্যমে এর বংশবৃদ্ধি করা যায়। এর জন্য খুব বেশি জায়গার প্রয়োজন হয় না। বড় উঠোন বা পাকা ঘরের ছাদেও বড় আকারের টবে লাগানো যায়।

ফুল ফোটার সময়
বাংলাদেশে চন্দ্রপ্রভা গ্রীষ্ম-বর্ষা ও শরৎ-হেমন্তে ফুটলেও কিছু কিছু গাছে বছরের অন্যান্য সময়েও হঠাৎ দু'একটি ফুল ফুটতে দেখা যায়। এই ফুলগাছ দ্রুত বাড়ে। এই ফুলের মৌমাছি ও কীটপতঙ্গ আকর্ষণ করার ক্ষমতা প্রচুর।

আলংকারিক গাছ
বাড়ি, স্কুল-কলেজ বা অফিসের আঙিনা, সদর দরজার পাশে, রাস্তার ধারে বা সড়কদ্বীপে চন্দ্রপ্রভা লাগিয়ে অনায়াসেই জায়গার সৌন্দর্য বহুগুণ বাড়িয়ে নেয়া যায়।

চিত্রশালা

তথ্যসূত্র

বাংলাদেশের উদ্ভিদ
বিগ্নোনিয়াসি
আলংকারিক উদ্ভিদ
অ্যারিজোনার উদ্ভিদ
বাহামা দ্বীপপুঞ্জর উদ্ভিদ
ক্যারিবীয় দ্বীপপুঞ্জের উদ্ভিদ
মধ্য আমেরিকার উদ্ভিদ
ফ্লোরিডার উদ্ভিদ
মেক্সিকোর উদ্ভিদ
দক্ষিণ আমেরিকার উদ্ভিদ
উত্তর আমেরিকার উদ্ভিদ
বাহামার জাতীয় প্রতীক
উদ্যান উদ্ভিদ
এশিয়ার উদ্যান উদ্ভিদ
উর্বশী

উর্বশী বা পারিজাত (বৈজ্ঞানিক নাম: Amherstia nobilis) () হচ্ছে Fabaceae পরিবারের একটি উদ্ভিদ। এই গাছের আদিনিবাস মায়ানমার। ব্রিটিশ ভারতের সাবেক গভর্নর জেনারেল উইলিয়াম আর্মহাস্ট এর স্ত্রী ও প্রকৃতি প্রেমিক লেডি সারাহ আর্মহাস্ট, যিনি কিনা উনিশ শতকের গোড়ার দিকে এশীয় উদ্ভিদের সংগ্রাহক হিসেবে পরিচিত ছিলেন, তার নামানুসারে এই উদ্ভিদটির বৈজ্ঞানিক নামকরণ করা হয় Amherstia nobilis। উদ্ভিদটির অন্যান্য স্থানীয় নামের মধ্যে রাজ অশোক, পারিজাত, কুইন অব দা ফ্লোয়ারিং প্লান্টস, ট্রি অব হ্যাভেন, প্রইড অব বার্মা, অর্কিড ট্রি ইত্যাদি উল্লেখযোগ্য। এটি Fabaceae (Pea family) পরিবারের Amherstia জেনাসের একমাত্র সদস্য।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। অর্থাৎ আইনের ৬ ধারা মোতাবেক এই প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা যাবে না। সংরক্ষিত উদ্ভিদ সংক্রান্ত ৬ নং ধারা লঙ্ঘন করলে ৩৯ ধারা অনুযায়ী কোনো ব্যক্তি এক বছরের কারাদণ্ড বা পঞ্চাশ হাজার টাকা জরিমানা অথবা উভয় দণ্ডে দণ্ডিত হবেন এবং পুনরায় একই অপরাধ করলে শাস্তি দ্বিগুণ হবে। এমনকি আইনের ৪১ ধারা মোতাবেক আরো উল্লেখ রয়েছে যে, কোনো ব্যক্তি এই আইনের অধীনে কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী সংঘটিত অপরাধের জন্য নির্ধারিত দন্ডে দণ্ডিত হবেন।

বিবরণ 
এই গাছে পাতা ৬ থেকে ৮ সে.মি। এর ফল ১১ থেকে ২০ সে.মি পর্যন্ত হয়। এর পাপড়ি ৭.৫ সেন্টিমিটার দীর্ঘ পর্যন্ত হতে পারেন।

চিত্রশালা

আরও দেখুন 
 বাংলাদেশের সংরক্ষিত উদ্ভিদের তালিকা

তথ্যসূত্র 

ফুল
বাংলাদেশের রক্ষিত উদ্ভিদ
মিয়ানমারের উদ্ভিদ
আলংকারিক উদ্ভিদ
উদ্যান উদ্ভিদ
গন্ধরাজ

গন্ধরাজ (বৈজ্ঞানিক নাম: Gardenia jasminoides) বাংলাদেশে ও ভারতে খুবই পরিচিত একটি ফুল। এই ফুলটির ইংরেজি নাম gardenia এবং অন্য নাম  কেপ জ্যাসমিন উল্লেখযোগ্য।

নামকরণ 
গন্ধরাজ ফুলের ইংরেজি নামকরণ করা হয়ে একজন বিখ্যাত আমেরিকান প্রকৃতিবিদ ড: আলেকজেন্ডার গার্ডেন (১৭১৩ – ১৭৯১) এর নাম অনুসারে।

বর্ণনা 
কফি গাছ প্রজাতির এই উদ্ভিত চির সবুজ ১৫ মিটার পর্য়ন্ত উঁচু হয়।

চিত্রশালা

তথ্যসূত্র

বহিঃসংযোগ 
 
 World Checklist of Rubiaceae
 Intoxicating Fragrance: Jasmine as Valium Substitute

ফুল
উদ্ভিদ
ভিয়েতনামের উদ্ভিদ
চীনের উদ্ভিদ
বাংলাদেশের উদ্ভিদ
তাইওয়ানের উদ্ভিদ
জাপানের উদ্ভিদ
মিয়ানমারের উদ্ভিদ
ভারতের উদ্ভিদ
নেপালের উদ্ভিদ
এশিয়ার ঔষধি উদ্ভিদ
ঐতিহ্যবাহী চীনা ঔষধে উদ্ভিদ ব্যবহার
উদ্যান উদ্ভিদ
উদ্ভিজ্জ রঞ্জক
নীল কৃষ্ণচূড়া

নীল কৃষ্ণচূড়া, আকাশি কৃষ্ণচূড়া বা নীল জ্যাকারান্ডা (বৈজ্ঞানিক নাম: Jacaranda mimosifolia) বিগ্নোনিয়াসি পরিবারের একটি উদ্ভিদ। এটি ক্রান্তীয় আমেরিকার প্রজাতি। এরা মাঝারি আকারের পত্রমোচি গাছ। এদের উচ্চতা হয় ৮-১০ মিটার। নীল ফুলের গাছটির আকৃতি, কাণ্ড ও পাতা কৃষ্ণচূড়া গাছের মতো হওয়ায় অনেকে ফুলটিকে নীল বা আকাশি কৃষ্ণচূড়া বলে ডাকেন।

গাছটির আদি নিবাস দক্ষিণ আমেরিকা হলেও বর্তমানে এটি আমেরিকা, অস্ট্রেলিয়া, স্পেন, পর্তুগাল ও ইতালিতে বেশ সহজলভ্য। গাছটি অপেক্ষাকৃত কম শীতের দেশগুলোতে ভালো জন্মায়।

গ্যালারি

তথ্যসূত্র 

ফুল
দক্ষিণ আমেরিকার উদ্ভিদ
আলংকারিক উদ্ভিদ
উদ্যান উদ্ভিদ
ঔষধি উদ্ভিদ
বলিভিয়ার উদ্ভিদ
ব্রাজিলের উদ্ভিদ
সংকটাপন্ন উদ্ভিদ
গুয়াতেমালার উদ্ভিদ
পাসিফাই

গ্রিক পুরণে, পাসিফাই ছিল দেবতা হেলিয়স ও ওকেয়ানিদ পের্সের কন্যা। সে জেউসের পুত্র মিনসকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।

গ্রীক পৌরাণিক কাহিনীতে বর্ণীত আছে, ক্রিটের রাজা মিনোস সমুদ্র দেবতা সাদা ষাঁড় পসেইডনকে বলিদান না করায় মিনোসকে ইশ্বরের কাছে পাঠান। ফলস্বরূপ, পসেইডন মিনোসের স্ত্রী পাসিফাইকে অভিশাপ দেন। পাসিফাই ষাঁড়ের প্রতি প্রেমাসক্ত হয়ে পড়ে এবং পশুর সহিত মিলিত হয় । পসিফাই ষাঁড়ের মাথাওয়ালা মানব সন্তান মাইনোটোর জন্ম দেয়।পৌরাণিক পণ্ডিত এবং লেখক রাক এন্ড‌ স্টাপলস মন্তব্য করেছিলেন যে "ষাঁড়টি ছিলেন পুরানো প্রাক-অলিম্পিয়ান পোসেইডন ।" মানে ষাঁড়টি ছিল পোসেইডন।
মিনোয়ান রূপকথা অনুসারে,  ষাঁড়টির সাথে সহবাস করার জন্য সে এথেনিয়ান আর্টিফার দ্যাডালাসকে দিয়ে  গোহাইডের আচ্ছাদন সহ একটি বহনযোগ্য কাঠের গাভী তৈরি করেছিল। যার মাধ্যমে সে তার যৌনক্ষুধাকে সন্তুষ্ট করতে সক্ষম হয়।ওভিডের আর্ট অফ  লাভে পাসিফাইকে জুওফিলিক পদে বর্ণনা করা হয়েছে :

ট্রান্স জয়েদ ওম্যান টাউরি "পাসিফাই ষাঁড়ের সাথে ব্যভিচারী হয়ে আনন্দিত হয়েছিল।"

তথ্যসূত্র

গ্রিক পুরাণ
গ্রিক দেবী
আরিয়াদ্নে

গ্রিক পুরণে, আরিয়াদ্নে ছিল মিনস ও পাসিফাইয়ের কন্যা এবং আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিসের বোন। তার সাথে দেবতা দিয়োনুসোসের বিয়ে হয়। তাদের চারটি পুত্র ছিল। এরা হল থয়াস, স্তাফুলোস, ওইনোপিয়ন ও পেপারেথোস।

আরিয়াদ্নের সম্মানে সাইপ্রাস এবং নাক্সোসেও উত্সব অনুষ্ঠিত হয়।

তথ্যসূত্র 

গ্রিক পুরাণ
গ্রিক দেবী
ফাইদ্রা (পৌরাণিক চরিত্র)

গ্রিক পুরণে, ফাইদ্রা ছিল মিনস ও পাসিফাইয়ের কন্যা এবং আন্দ্রোগেউস, দেউকালিয়ন, আরিয়াদ্নে, গ্লাউকোস, কাত্রেউস ও আকাকাল্লিসের বোন। তার সাথে থেসেউসের বিয়ে হয়। তাদের দুইটি পুত্র ছিল। এরা হল আকামাস ও দেমোফোন।

পরিবার 

ফেড্রা ছিলেন ক্রিটের মিনোস এবং পাসিফায়ের কন্যা, এবং এইভাবে অ্যাকাকালিস, অ্যারিয়াডনে, অ্যান্ড্রোজিয়াস, ডিউক্যালিয়ন, জেনোডিস, গ্লুকাস এবং ক্যাট্রিয়াসের বোন এবং মিনোটরের সৎ বোন।  তিনি ছিলেন থেসিউসের স্ত্রী এবং এথেন্স ও অ্যাকামাসের ডেমোফোনের মা।

পুরাণ 

আমরা ফেদ্রার পৌরাণিক কাহিনী এবং গল্প সম্পর্কে যা জানি তার বেশিরভাগই নাটক এবং কবিতার সংগ্রহ থেকে।  এই আগের অনেক উৎস যেমন সোফোক্লিসের একটি নাটক ফেড্রা এবং ইউরিপিডিসের একটি নাটক হিপোলিটাস ভেইল্ড হারিয়ে গেছে।  যাইহোক, রোমান রাষ্ট্রনায়ক ও দার্শনিক সেনেকা দ্য ইয়ংগারের লেখা ফায়েড্রার মতো কাজ এবং ওভিডের লেখা কবিতার সংকলন দ্য হেরোয়েডস গল্পের বিশদ বিবরণ দেয়।  ফলস্বরূপ, ফায়েড্রা এবং হিপপোলিটাসের গল্পের অনেকগুলি ভিন্ন সংস্করণ রয়েছে, কিন্তু তারা সব একই সাধারণ কাঠামো ভাগ করে, সময়ের সাথে সাথে দুটি সংস্করণ আরও বিশিষ্ট হয়ে ওঠে।  সংস্করণ 1 এথেন্সের রাজা থিসিউসের নির্লজ্জ এবং লম্পট স্ত্রী হিসাবে ফেড্রাকে চিত্রিত করেছে।  অন্য সংস্করণ, সংস্করণ 2, একটি মহৎ এবং গুণী রাণী হিসাবে ফেড্রাকে অনেক বেশি সদয় আলোয় দেখায়, তবুও প্রতিটির একই রকম করুণ পরিণতি রয়েছে।
গ্রিক পুরাণ
আকাকাল্লিস (পৌরাণিক চরিত্র)

গ্রিক পুরণে, আকাকাল্লিস ছিল মিনস ও পাসিফাইয়ের কন্যা এবং আন্দ্রোগেউস, দেউকালিয়ন, আরিয়াদ্নে, গ্লাউকোস, কাত্রেউস ও ফাইদ্রার বোন। তার সাথে দেবতা হের্মেসের মিলনে কুদোন এবং আপোল্লোর মিলনে মিলেতসের জন্ম হয়।

গ্রিক পুরাণ
আন্দ্রোগেউস

গ্রিক পুরণে, আন্দ্রোগেউস , একজন ক্রিটান রাজপুত্র ছিলেন।

পরিবার 
তিনি ছিলেন মিনস ও পাসিফাইয়ের পুত্র  এবং আকাকাল্লিস, দেউকালিয়ন, আরিয়াদ্নে, গ্লাউকোস, কাত্রেউস ও ফাইদ্রার ভাই। স্থেনেলোস নামে তার একটি পুত্র ছিল। যে পরবর্তীতে হেরাক্লিসের সঙ্গী হন

তথ্যসূত্র 

গ্রিক পুরাণ
দেউকালিয়ন (মিনসের পুত্র)

গ্রিক পুরণে, দেউকালিয়ন ছিল মিনস ও পাসিফাইয়ের পুত্র এবং আকাকাল্লিস, আন্দ্রোগেউস, আরিয়াদ্নে, গ্লাউকোস, কাত্রেউস ও ফাইদ্রার ভাই। ইদোমেনেউস নামে তার একটি পুত্র ছিল।

গ্রিক পুরাণ
কাত্রেউস

গ্রিক পুরণে, কাত্রেউস ছিল মিনস ও পাসিফাইয়ের পুত্র এবং আকাকাল্লিস, দেউকালিয়ন, আরিয়াদ্নে, গ্লাউকোস, আন্দ্রোগেউস ও ফাইদ্রার ভাই। আল্থাইমেনেস নামে তার একটি পুত্র এবং আপেমোসুনে, আইরোপে ও ক্লুমেনে নামে তার তিনটি কন্যা ছিল।

গ্রিক পুরাণ
গ্রিক পুরাণের রাজা
গ্লাউকোস

গ্রিক পুরণে, গ্লাউকোস ছিল মিনস ও পাসিফাইয়ের পুত্র এবং আকাকাল্লিস, দেউকালিয়ন, আরিয়াদ্নে, কাত্রেউস, আন্দ্রোগেউস ও ফাইদ্রার ভাই। সে শৈশবকালে এক দুর্ঘটনায় মারা যায় কিন্তু পলুয়েইদোস তাকে আবার জীবিত করে তোলে।

গ্রিক পুরাণ

en:Glaucus#Child
ত্রিপদী (দ্ব্যর্থতা নিরসন)



গণিত
 ত্রিপদী (গণিত)

ভাষাবিজ্ঞান 
ভাষাবিজ্ঞানের পরিভাষায় ত্রিপদী বলতে একটি স্থায়ী এক্সপ্রেশনকে বোঝায় যা তিনটি পদ নিয়ে গঠিত। যেমন ইংরেজি ভাষাতে "lights, camera, action" এবং "signed, sealed, delivered" পদগুচ্ছগুলি ত্রিপদীর উদাহরণ। এগুলিতে তিনটি পদ মিলে একটি নির্দিষ্ট অর্থবিশিষ্ট ভাষিক একক গঠন করেছে।
রায়গঞ্জ বন্যপ্রাণ অভয়ারণ্য

রায়গঞ্জ বন্যপ্রাণ অভয়ারণ্য বা কুলিক পাখিরালয় বা কুলিক পক্ষীনিবাস () (উচ্চারণ: Raegônj Bonnoprani Ôbhôearonno) পশ্চিমবঙ্গের উত্তর দিনাজপুর জেলার সদর শহর রায়গঞ্জের নিকটে অবস্থিত একটি বন্যপ্রাণ অভয়ারণ্য। এটি প্রথমে একটি পাখিরালয় রূপে পরিচিত ছিল। এই অঞ্চলটি বন্যপ্রাণ অভয়ারণ্য হিসেবে ঘোষিত হয় ১৯৮৫ সালে।

অবস্থান
এটি জেলা শহর রায়গঞ্জের কেন্দ্র থেকে  উত্তরে অবস্থিত। এনএইচ ৩৪ এই পাখিরালয়ের পাশ দিয়ে চলেছে। রায়গঞ্জ কলকাতা থেকে  এবং শিলিগুড়ি থেকে  দূরে অবস্থিত।

জলবায়ু
তাপমাত্রা (সেলসিয়াসে): গ্রীষ্মে - সর্বোচ্চ ৩৮, সর্বনিম্ন ২১; শীতে - সর্বোচ্চ ২৩ সর্বনিম্ন ৬
বৃষ্টিপাতঃ ১৫৫০ mm (জুলাই থেকে সেপ্টেম্বর)।

ইতিহাস
১৯৭০ সাল থেকে পশ্চিমবঙ্গ সরকারের সামাজিক বনায়ন প্রকল্পের মাধ্যমে এলাকার উন্নতি ঘটা শুরু হয়। প্রকল্পের মাধ্যমে কদম, জারুল, শিশু এবং ইউক্যালিপটাস গাছ লাগানো হয়। ছানা তোলার সময় এশীয় শামুকখোল এবং অন্যান্য পরিযায়ী পাখির প্রজাতিগুলো কৃত্রিম বাগানে ঘোরাঘুরি করে। ১৯৮৫ সালে অফিসিয়ালি "রায়গঞ্জ বন্যপ্রাণ অভয়ারণ্য" হিসেবে চিহ্নিত করা হয়। এটি কুলিক পক্ষী অভয়ারণ্য হিসেবে পরিচিত কারণ কুলিক নদী অভয়ারণ্যটির পাশ দিয়ে প্রবাহিত।

প্রাণবৈচিত্র্য
এই পাখিরালয়ে ১৬৪ প্রজাতির পাখির আবাসস্থল রয়েছে। ২০০২ সালে শুমারি অনুসারে, সেবছর ৭৭,০১২টি পাখি অভয়ারণ্যটি পরিভ্রমণ করে। ২০০৩ সালে, সংখ্যাটি বাড়ে এবং ৮১,৩৮৪টিতে উন্নীত হয়। ২০০৮ সালের শুমারি অনুসারে ৯১,৫৪০টি পাখি অভয়ারণ্যটি পরিভ্রমণ করে। এবং এই পাখিরালয়ে প্রতিবছর প্রায় ৭০,০০০ থেকে ৮০,০০০ পরিযায়ী পাখি ভ্রমণ করে।

পর্যটন
এখানে প্রতিবছর পর্যটকের সংখ্যা বাড়ছে। নানা প্রজাতির পাখি দেখতে ভারত তথা বিদেশ থেকে পর্যটকেরা আসেন৷ এখানে পর্যটকদের থাকার জন্য পশ্চিমবঙ্গ সরকারের পর্যটন বিভাগের অতিথিশালা রয়েছে৷ এছাড়া রায়গঞ্জ শহরে অনেক হোটেল আছে৷ রায়গঞ্জ কলকাতার সাথে সড়ক ও রেলপথে যুক্ত৷ ডিসেম্বর থেকে ফেব্রুয়ারি পর্যন্ত সময়কালে, পশ্চিমবঙ্গ ও বিহারের বিভিন্ন জেলা থেকে অজস্র দর্শনার্থী অভয়ারণ্যটি ভ্রমণ করে, এবং তাদের অধিকাংশ পিকনিক সংগঠিত করে। তারা শুধু পাখিগুলোকে বিরক্তই করে না, জায়গা নোংরাও করে। রায়গঞ্জ সামাজিক বন বিভাগ সিদ্ধান্ত গ্রহণ করেছে যে তারা একটি পিকনিক জায়গা ভাত্তাদিঘির নিকটে তৈরি করে দেবে , সেখানে জল, ছায়া, টয়লেট, ছোট পার্ক এবং হাঁটার রাস্তার সুবিধা থাকবে।

প্রাণবৈচিত্র্য
এই বন্যপ্রাণ অভয়ারণ্যে স্থানীয় কিছু প্রাণী যেমন, শিয়াল, খেঁকশিয়াল, খরগোশ, বনবিড়াল প্রভৃতি আশ্রয় পেয়েছে। এছাড়া বিভিন্ন প্রকার কাঁকড়া ও মাছ পাওয়া যায়। প্রতি বছর জুন মাস থেকে অভয়ারণ্যটি পরিযায়ী পাখিতে ভরে যায়। এশীয় শামুকখোল, বক, পানকৌড়ি ইত্যাদি পাখি দেখা যায়।

আরও দেখুন
 পশ্চিমবঙ্গের সংরক্ষিত অঞ্চল
 অসমের সংরক্ষিত অঞ্চলের তালিকা
 বাংলাদেশের সংরক্ষিত এলাকার তালিকা

তথ্যসূত্র

বহিঃসংযোগ
 কুলীক পাখিরালয়
 পাখিরালয়
 গুগুল ম্যাপে কুলীক পাখিরালয়

পশ্চিমবঙ্গের দর্শনীয় স্থান
পশ্চিমবঙ্গের পাখিরালয়
পশ্চিমবঙ্গের বন্যপ্রাণী অভয়ারণ্য
উত্তর দিনাজপুর জেলা
১৯৮৫-এ পশ্চিমবঙ্গে প্রতিষ্ঠিত
ব্রাহুই ভাষা

ব্রাহুই ভাষা () উত্তর ভারতের একমাত্র দ্রাবিড় ভাষা। ব্রাহুইভাষী লোকেরা মূলত পাকিস্তানের বেলুচিস্তান প্রদেশের কালাত এলাকায় থাকেন। এছাড়া আফগানিস্তান ও ইরানেও এটি প্রচলিত।

ইতিহাস 
কোনো কোনো পণ্ডিতের মতে এই ভাষাটি সরাসরি সিন্ধু নদের হরপ্পা সভ্যতার ভাষার রূপান্তরের ফলে সৃষ্ট হয়েছে। তবে মধ্যযুগে ব্রাহুইরা হিন্দু ধর্ম ত্যাগ করে ইসলাম গ্রহণ করার পর তাদের ভাষার আমূল পরিবর্তন হয়েছে।

অন্যান্য ভাষার প্রভাব 
বর্তমানে এই ভাষার ওপর জাত ভাষা তামিল, তেলুগু ইত্যাদি দ্রাবিড় ভাষার চেয়ে ব্রাহুইদের পার্শ্ববর্তী অঞ্চলের ভাষা বেলুচি ও উর্দুর প্রভাব বেশি ৷

লিখন পদ্ধতি 

বর্তমানে দেবনাগরী লিপির পরিবর্তে ব্রাহুই ভাষা আরবি-ফার্সি নাস্তালিক লিপিতে লেখা হয় ৷

তথ্যসূত্র 

দ্রাবিড় ভাষাসমূহ
আফগানিস্তানের ভাষা
ইরানের ভাষা
পাকিস্তানের ভাষা
সংযোগাত্মক ভাষা
তুর্কমেনিস্তানের ভাষা
আরি

আরি (The Arri Group) ১৯১৭ সাল থেকে বিশ্বের বৃহত্তম উচ্চমানের চলচ্চিত্র সরঞ্জাম প্রস্তুতকারক। প্রতিষ্ঠাতা আউগুস্ট আর্নল্ড ও রবার্ট রিশটারের নামে জার্মানির মিউনিখ-ভিত্তিক প্রতিষ্ঠানটির নামকরণ করা হয়ছে। বর্তমানে প্রায় সমস্ত চলচ্চিত্র ক্যামেরাতে আরি কোম্পানির উদ্ভাবিত প্রযুক্তি ব্যবহার করা হয়। কোম্পানিটি বহুবার কারিগরি বিভাগে অস্কার পুরস্কার লাভ করেছে।

বহিঃসংযোগ 
 দাপ্তরিক ওয়েবসাইট
 সিনেমাটেকনিক ওয়েবসাইটে আরি ক্যামেরার ইতিহাস

তথ্যসূত্র 

চলচ্চিত্র ও ভিডিও প্রযুক্তি
আলোকচিত্র কোম্পানি
চলচ্চিত্র ক্যামেরা
জার্মান মার্কা
পক প্রণালি

পক প্রণালি (তামিল ভাষায়: பாக்கு நீரிணை ; ইংরেজি ভাষায়: Palk Strait) ভারতীয় রাজ্য তামিলনাড়ু ও দ্বীপরাষ্ট্র শ্রীলঙ্কার মধ্যবর্তী একটি সামুদ্রিক প্রণালি। এটি উত্তরপূর্বে অবস্থিত বঙ্গোপসাগর ও দক্ষিণে অবস্থিত মান্নার উপসাগরকে একসঙ্গে যুক্ত করেছে। প্রণালিটি ৬৪-১৩৭ কিলোমিটার (৪০-৮৫ মাইল ) প্রশস্ত। বেশ কয়েকটি নদী এই প্রণালিতে পতিত হয়েছে; এদের মধ্যে তামিলনাড়ুর ভাইগাই নদী উল্লেখযোগ্য। ব্রিটিশ ভারতের মাদ্রাজ প্রেসিডেন্সির গভর্নর (১৭৫৫-১৭৬৩) রবার্ট পকের নামে এই প্রণালির নামকরণ করা হয়েছে।

অগভীর সমুদ্র ও ডুবোপাহাড়গুলি এই প্রণালিতে জাহাজ চলাচলের ক্ষেত্রে বিশেষ অসুবিধাজনক। যদিও শতাব্দীর পর শতাব্দী জেলেদের নৌকা ও ছোটো ছোটো উপকূলীয় বাণিজ্যতরী অনায়াসেই এই প্রণালি দিয়ে যাতায়াত করে এসেছে, বড় বড় জাহাজগুলি আসা-যাওয়া করেছে শ্রীলঙ্কা ঘুরেই। ১৮৬০ সালে ভারতের ব্রিটিশ সরকার প্রথম এই প্রণালি বরাবর একটি শিপিং ক্যানাল বা জাহাজপথ নির্মাণের প্রস্তাব রাখে। সেই থেকে বর্তমান কাল পর্যন্ত একাধিক কমিশন এই প্রস্তাবটি বিবেচনা করে দেখেছেন। ২০০৪ সালে তামিলনাড়ু সরকার সেতুসমুদ্রম জাহাজপথ প্রকল্প বা সেতুসমদ্রম শিপিং ক্যানাল প্রজেক্ট নামে যে পর্যবেক্ষণটি চালিয়েছেন তা মূলত এই প্রকল্পের পরিবেশগত প্রভাব ও প্রকৌশল সম্ভাবনার দিকটি খতিয়ে দেখেছে।

ইংলিশ চ্যানেলের মতো পক প্রণালিও লং-ডিস্টেন্‌স সুইমিং বা দূরপাল্লার সাঁতারে একটি চ্যালেঞ্জ হিসেবে গৃহীত হয়ে থাকে।

সেতু
এই প্রণালির দক্ষিণ দিকে ছড়িয়ে আছে নিচু দ্বীপের একটি সারি এবং অসংখ্য ডুবোপাহাড় ও মগ্ন চড়া। এগুলিকে একত্রে বলা হয় অ্যাডামস ব্রিজ। ভারতীয় ভাষায় এর প্রকৃত নাম রামসেতু। এই দ্বীপের সারিটি তামিলনাড়ুর রামেশ্বরমের ধনুষ্কোডি ও শ্রীলঙ্কার মান্নারের তালাইমান্নারের মধ্যে প্রসারিত। রামেশ্বরম দ্বীপটি ভারতের মূল ভূখণ্ডের সঙ্গে পাম্বান সেতু দ্বারা যুক্ত।

সংস্কৃত ভাষায় রচিত সহস্রাব্দ-প্রাচীন ভারতীয় মহাকাব্য তথা অন্যতম গুরুত্বপূর্ণ হিন্দু শাস্ত্রগ্রন্থ রামায়ণের বর্ণনা অনুসারে, রাম বানরসেনার সহায়তায় লঙ্কার রাক্ষসরাজ রাবণের প্রাসাদে বন্দিনী সীতাকে উদ্ধার করার জন্য সমুদ্রের উপর একটি পাথরের সেতু নির্মাণ করেছিলেন। সেই কারণে বর্তমানে এই জাতীয় জাহাজপথ নির্মাণের বিরোধিতায় শুরু হয়েছে রাম কর্মভূমি আন্দোলন। আন্দোলনকারীরা নাসার একটি উপগ্রহ চিত্রের সাহায্যে প্রমাণ করতে চাইছেন, সেই রামসেতুর ভগ্নাংশ এখনও বিদ্যমান।

অ্যাডামস ব্রিজ বা অ্যাডামের সেতু কথাটি রামসেতুর অনেক পরে চালু হয়। এটি এমন একটি উপকথা থেকে উৎসারিত হয়েছে, যেখানে দক্ষিণ ভারত বা শ্রীলঙ্কা বর্ণিত হয়েছে বাইবেলকথিত পার্থিব প্যারাডাইস বা স্বর্গোদ্যান বলে। এই উপকথা অনুসারে অ্যাডাম যখন স্বর্গ থেকে বিতাড়িত হন, তখন অ্যাডামস ব্রিজ নির্মিত হয়।

তথ্যসূত্র

বহিঃসংযোগ 
 উইকিসিটিজ-এ পক প্রণালি
 এমএসএন এনকার্টা থেকে
 এনসাইক্লোপিডিয়া ডট কম থেকে
 ব্রিটানিকা অনলাইন এনসাইক্লোপিডিয়া থেকে
 নেশন মাস্টার থেকে
 হাচিনসন এনসাইক্লোপিডিয়া থেকে 

 

ভারতের সামুদ্রিক প্রণালি
শ্রীলঙ্কার সামুদ্রিক প্রণালি
ভারত মহাসাগরের প্রণালি
পক প্রণালি
আন্তর্জাতিক প্রণালি
কসমস

কসমস বৈজ্ঞানিক নাম Cosmos bipinnatus ও ইংরেজি নাম garden cosmos, Mexican aster। সাধারণত এটিকে কসমস বা মেক্সিকান এষ্টার বলে ডাকা হয়। এটি একটি মাঝারি আকৃতির herbaceous উদ্ভিদ। এই প্রজাতি এবং এর বিভিন্ন ধরনের জাতগুলি শীতকালীন আবহাওয়ায় উদ্যানগুলিতে আলংকারিক উদ্ভিদ হিসাবে জনপ্রিয়।

বিবরণ 
এটি সাধারণত ২ থেকে ৪ ফুট উচ্চতা বিশিষ্ট হয়। গোলাপী, সাদা, বেগুনী রঙের হয়ে থাকে। পাতার কিনারাগুলি খাজকাটা থাকে। লম্বা ডাটা, এক বা একাধিক ফুল হয়। এটি অঙ্কুরোদগমে ৭ থেকে ১০ দিন সময় লাগে এবং তাপমাত্র ২৪ °C এবং এটি ফুল দেওয়া শুরু করে ৬০ থেকে ৯০ দিনের মধ্যে। এর উপযুক্ত মাটির pH ৬.০ থেকে ৮.৫ হলে ভাল হয়। পূর্ণ সূর্যালোকে এবং কিঞ্চিত ছায়াযুক্ত জায়গায়ও জন্মায়।
এর সৌন্দর্যে প্রজাপতি ও কীটপতঙ্গ সহজেই আকৃষ্ট হয়। আরেকটি প্রজাতি হলো বর্ষাতি কসমস এর বৈজ্ঞানিক নাম Cosmos sulphureus।

চিত্রশালা

তথ্যসূত্র

বহিঃসংযোগ 

ফুল
উদ্ভিদ
মেক্সিকোর উদ্ভিদ
বর্ষজীবী উদ্ভিদ

ru:Космея
রুদ্রপলাশ

রুদ্রপলাশ (বৈজ্ঞানিক নাম: Spathodea campanulata) () হচ্ছে বিগ্নোনিয়াসি পরিবারের একটি উদ্ভিদ। নাম রুদ্রপলাশ হলেও এটি আমাদের পরিচিত পলাশ ফুল নয়। অন্যাণ্য স্থানীয় নামের মধ্যে Fountaintree, Rugtoora ইত্যাদি উল্লেখযোগ্য। রুদ্রপলাশ নামটি দ্বিজেন শর্মার দেয়া।

বংশ বিস্তার
এর বীজ দেখতে অনেকটা স্বচ্ছ কাগজের মধ্যে আটকানো একটি হার্ট বা হৃদয় বলে মনে হয়। নৌকা আকৃতির সিডপডের খোলের ভেতর থাকে বীজগুলো। একটা সিডপডে ৫০০ র মতো বীজ হয়। বীজগুলো হালকা হবার কারণে অনেক দূর পর্যন্ত উড়ে যেতে পারে। সেখান থেকে নতুন গাছের জন্ম হয়। তবে কোনো কারণে এই গাছের বৃদ্ধি ব্যাহত হলে ‘সাকার রুট’ থেকে ফের নতুন গাছ জন্ম নেয়।

বাংলাদেশে রুদ্রপলাশ
বাংলাদেশে রমনা পার্ক ও বলধা গার্ডেনে এই গাছ রয়েছে। এছাড়াও দেশের নানা প্রান্তে এদের কদাচিৎ দেখতে পাওয়া যায়।

চিত্রশালা

তথ্যসূত্র

ফুল
উদ্ভিদ
আফ্রিকার উদ্ভিদ
ভারতের উদ্ভিদ
আলংকারিক উদ্ভিদ
উদ্যান উদ্ভিদ
এশিয়ার উদ্যান উদ্ভিদ
বিগ্নোনিয়াসি
ঘানার উদ্ভিদ
সুদানের উদ্ভিদ
জাম্বিয়ার উদ্ভিদ
আফ্রিকার উদ্যান উদ্ভিদ
গুয়াতেমালার উদ্ভিদ
দোলনচাঁপা

দোলনচাঁপা এক প্রকার ফুল। দোলনচাঁপা গাছের বৈজ্ঞানিক নাম Hedychium coronarium; এটি Zingiberaceae পরিবারের অন্তর্ভুক্ত। এর অন্যান্য নামের মধ্যে Butterfly Ginger Lily, White Ginger Lily, Dolan Champa ইত্যাদি উল্লেখযোগ্য। এর আদি নিবাস নেপাল ও ভারতের হিমালয় অঞ্চল।

এটি কিউবার জাতীয় ফুল। এটি ব্রাজিলে প্রথম নেয়া হয় ক্রীতদাস যুগে; যেখানে ক্রীতদাসেরা দোলনচাঁপা গাছের পাতাকে তোষকের মত ব্যবহার করতো। বর্তমানে ব্রাজিলে এর ব্যাপকতার কারণে একে রাক্ষুসে আগাছা হিসেবে অভিহত করা হয়। হাওয়াই অঞ্চলেও একে আগাছা গণ্য করা হয়।  স্পেনীয় উপনিবেশ আমলে নারীরা এই ফুলের মধ্যে গোপন বার্তা লুকিয়ে আদান প্রদান করতো।

বর্ণনা 
দোলনচাঁপা গাছ আদার মতো রাইজোম বা কন্দ থেকে গজায়। উচ্চতায় এটি  ১ থেকে ২ মিটার হয়ে থাকে। এর পাতা বল্লমাকৃতির এবং অগ্রভাগ সূঁচালো। পাতার আকার ২০-৬১ সেমি লম্বা এবং ৫-১৩ সেমি চওড়া। গ্রীষ্ম থেকে শরৎকাল পর্যন্ত এতে গুচ্ছফুল আসে, উজ্জ্বল সাদা বর্ণের ফুল ফোটে সন্ধ্যায়। ফুলে হালকা মিষ্টি সুবাস আছে। ফুলের গুচ্ছ ১৫-৩০ সেমি লম্বা হয়। চার পাপড়ি বিশিষ্ট প্রতিটি সাদা ফুল দেখতে অনেকটা প্রজাপতির মতো; তাই একে ইংরেজিতে বাটারফ্লাই জিঞ্জার লিলি (butterfly ginger lily) বলা হয়। ফুল ঝরে গিয়ে বীজাধার উন্মুক্ত হয়; যাতে উজ্জ্বল লাল রঙের অনেকগুলো বীজ থাকে এবং এরা শীতকালে মারা যায়।

বিস্তার 
এটি আদিতে ভারতবর্ষের ফুল হলেও দুনিয়ার বহু জায়গায় বিস্তার লাভ করেছে, যেমন- ফ্লোরিডা, ক্যারিবিয়ান অঞ্চল, গল্ফ কোস্টসহ দুনিয়ার সমগ্র ক্রান্তীয় উপক্রান্তীয় অঞ্চল। এটি ইউরোপ ও উত্তর আমেরিকার অল্প ঠাণ্ডা অঞ্চলেও জন্মে; তবে শীতকালে মরে যায় এবং গ্রীষ্মে আবার গজিয়ে ওঠে।

চিত্রশালা

তথ্যসূত্র

বহিঃসংযোগ 

ফুল
উদ্ভিদ
এশিয়ার উদ্ভিদ
ভারতীয় উপমহাদেশের উদ্ভিদ
কিউবার জাতীয় প্রতীক
চীনের উদ্ভিদ
এশিয়ার উদ্যান উদ্ভিদ
১৭৮৩-এ বর্ণিত উদ্ভিদ
শারঙ্গ

শারঙ্গ বা ফাল্গুনীমঞ্জরী (), (বৈজ্ঞানিক নাম: Gliricidia sepium) হচ্ছে Fabaceae পরিবারের একটি উদ্ভিদ। এটি মেক্সিকো কিংবা ফিলিপাইন থেকে বাংলাদেশে এসেছে বলে ধারণা করা হয়। বাংলাদেশের মধুপুর এলাকায় একে বাগানের বেড়া হিসেবে ব্যবহার হয়। মাটিতে ডাল পুতে দিলেই জন্মায়। কোন যত্ন আদ্দির দরকার হয় না। বছর জুড়ে গাঢ় সবুজে মোড়া থাকলেও মার্চের শুরুতে থোকা থোকা গোলাপি ফুলে ভরে যায়। নিস্পত্র ডালপালা জুড়ে জোড়া জোড়া ফুল ফোটে। সাথে ভ্রমর, মৌমাছির বিপুল আনাগোনা থাকে। ফুল থাকে মার্চের প্রায় শেষ পর্যন্ত।

ব্যবহার
উষ্ণমণ্ডলীয় এবং উপউষ্ণমণ্ডলীয় বিভিন্ন দেশে এটির নানা রকমের ব্যবহার আছে যেমন পশুখাদ্য, ভেষজ ওষুধ, ঘরের খুঁটি, শস্য-লতার বাউনি সবুজ সার এবং ইঁদুর মারা বিষ হিসেবে এর ব্যবহার আছে।

চাষাবাদ
আগ্নেয়গিরির ছাই মেশানো মাটিতে এই গাছ বেশ বিস্তার লাভ করে, পেরুর অম্ল প্রধাণ মাটিতে একে জন্মাতে দেখা যায় এবং চুনাপাথর সমৃদ্ধ ক্ষারীয় মাটিতেও জন্মায়। আবার অস্ট্রেলিয়ার ক্যালসিয়াম-স্বল্প মাটিতেও বেশ জন্মাতে পারে। শুধু ইন্দোনেশিয়াতে অতিরিক্ত আলুমিনাম মিশ্রিত মাটিতে এটা ভালোমতো জন্মায় না, জন্মালেও ফুল-ফল ঠিকমত হয় না। ভারতে প্রচুর গাছ রয়েছে, বাংলাদেশেও এই গাছ ভালোই জন্মাতে পারে, এর জন্যে দরকার পরিকল্পনা এবং উদ্ভিদ বিজ্ঞানীদের সামান্য গবেষণা।

চিত্রশালা

তথ্যসূত্র

ফুল
উদ্ভিদ
মেক্সিকোর উদ্ভিদ
ফিলিপাইনের উদ্ভিদ
দক্ষিণ আমেরিকার উদ্ভিদ
গুয়াতেমালার উদ্ভিদ
১৭৬০-এ বর্ণিত উদ্ভিদ
অনন্ত লতা

অনন্ত লতা (), (Antigonon leptopus) হচ্ছে Polygonaceae পরিবারের একটি উদ্ভিদ। এটি মেক্সিকোর স্থানীয় প্রজাতি। অনন্ত লতার আরেক নাম প্রেম লতা। এই লতা শাদা রঙেরও হয়। অনন্ত লতার বীজ পানিতে ভেসে অনেকদূরে বাহিত হতে পারে।

বিবরণ 
অনন্ত লতা একটি দ্রুত বর্ধনশীল আরোহণকারী লতা। এটি উচ্চতায় ২৫ ফুট বা তার বেশি হতে পারে। কখনও কখনও পাতা ত্রিভুজাকার হয়। পাতার দৈর্ঘ্য আড়াই থেকে সাত সেমি লম্বা হয়। বসন্ত থেকে শরৎকাল পর্যন্ত ফুল ফোটে। ফুলের রং গোলাপী বা সাদা। বীজ থেকে নতুন চারা জন্মে।

চিত্রশালা

তথ্যসূত্র 

ফুল
উদ্ভিদ
মেক্সিকোর ফুল
১৮৩৮-এ বর্ণিত উদ্ভিদ
ভারতে সরকারি ছুটির দিন

ভারতের জাতীয় দিবসগুলি হল -
 ১৫ আগস্ট - স্বাধীনতা দিবস
 ২৩ জানুয়ারি -পরাক্রম দিবস(নেতাজি সুভাষচন্দ্র বসুর জন্মদিন)
 ২৬ জানুয়ারি - সাধারণতন্ত্র দিবস
 ২ অক্টোবর - গান্ধী জয়ন্তী (মহাত্মা গান্ধীর জন্মদিন)
৯ জানুয়ারিঃ   প্রবাসী ভারতীয় দিবস (Pravasi Bharatiya divas)
১০ জানুয়ারিঃ বিশ্ব হিন্দি দিবস (World Hindi Day)
১২ জানুয়ারিঃ  জাতীয় যুব দিবস (National Youth day)
১৫ জানুয়ারিঃ  সেনা দিবস (Army day )<re
২৪ জানুয়ারিঃ  জাতীয় বালিকা দিবস (National Girl Child day )
২৫ জানুয়ারিঃ  জাতীয় ভোটাধিকার দিবস (National Voters day)

এছাড়াও অনেকগুলি সরকারি ছুটিও দেশে প্রবর্তিত রয়েছে।

বহিঃসংযোগ 
 ভারতের সরকারি ছুটি

তথ্যসূত্র 

ভারতের সরকারি ছুটির দিন
ভারতে উৎসবের তালিকা
ভারতের জাতীয় দিবস
দেশ অনুযায়ী সরকারি ছুটির দিনের তালিকা
ভারতের উৎসব